open-index/open-wikipedia-markdown huggingface dataset:
Գանսու (նահանգ)

**Գանսու** (. : 甘肃; ավանդական չինարեն՝ 甘肅; Wade–Giles: Kan-su, Kansu, Kan-suh)),նահանգ Չինական Ժողովրդական Հանրապետությունում: Զբաղեցնում է 454.430&nbsp քառակուսի կիլոմետր տարածք: 2018 թվականի տվյալներով բնակչության թվաքանակը եղել է 26.257.000.: Վարչական կենտրոնը և խոշորագույն բնակավայրը նահանգի հարավարևելյան մասում ընկած Լանժոու քաղաքն է:

Բնակիչների մեծ մասը հան ազգության ներկայացուցիչներ են:

Նահանգի հարավային մասը լեռնային է, հյուսիսային մասը՝ հարթավայրային: Նրա հարավով է հոսում Դեղին գետը: Իսկ հյուսիսում ընկած է Գոբի անապատի մի մասը: Գանսու նահանգում է գտնվում Չինաստանի աշխարհագրական կենտրոնը:

Նահանգին բնորոշ է մայրցամաքային չոր կլիման՝ ցուրտ ձմեռներով ու շոգ ամառներով:

Գանսու նահանգում է գործում հողմաէլեկտրակայանների նշանավոր համալիրը, որը համարվում է իր տեսակի մեջ խոշորագույնը աշխարհում:

## Պատկերասրահ

File:Lanzhou Chanyuan 2013.12.29 11-48-31.jpg|Լանժոուի Չան տաճարի գլխավոր շինությունը
File:Lanzhou Fu Chenghuang Miao 2013.12.29 11-19-25.jpg|Լանժոուի Չենհուանմիաո տաճարը
File:5855-Linxia-Yu-Baba-Gongbei-and-Nanhua-Amituo-Fo-Temple.jpg|Չիննական բուդդայականության Nanhua Amituo Fo տաճարը
File:拉卜楞寺僧舍俯瞰.jpg|Տիբեթյան բուդդայականության տաճարը Gannan-ում
File:5913-Linxia-County-Xihe-township-village-temple.jpg|Գյուղական տաճար Լինսյայում
File:伏羲庙牌坊.jpg|Տյանշույի Fuxi տաճարի դարպասը
File:GateOfMogaoCaves.jpg|Մոգաոյի սրբավայրերը
File:Mogao Caves.jpg|Մոգաո
File:Crescent Lake from the Singing Sand Dunes (20230918101214).jpg|Ցզյուցյուանի կիսալուսնաձև լիճը
File:Anonymous-Describing_the_Doctrine_Under_a_Tree.jpg|Դունհուանի մետաքսե պատկերները


## Ծանոթագրություններ

## Արտաքին հղումներ

* Gansu Government Website 

Կատեգորիա:Չինաստանի նահանգներ
Կատեգորիա:Չինաստանի վարչական բաժանում
Լիպարիտ Ա Օրբելյան

**Լիպարիտ Օրբելյան** (), հայ իշխան Վրաց թագավորությունում, Սյունիքի կողմնակալ և իշխանաց իշխան, Էլիկում Օրբելյանի որդին, իշխանաց իշխաններ՝ Սմբատի և Տարսայիճի հայրը, Ստեփանոս Օրբելյան պատմիչի պապը, Օրբելյանների իշխանական տոհմից: 1223 թվականին Վայոց ձոր գավառում կառուցել է Նորավանքը:

## Կենսագրություն
Լիպարիտը, Օրբելյանների իշխանական տան հիմնադիր Էլիկումի որդին է: Մայրը՝ Խաթունը, Երնջակի և Ճահուկի տեր Աբաս Ճահկեցու և Սյունիքի մետրոպոլիտ Գրիգոր Ե Մեղրեցու անանուն դստեր աղջիկն է: Կարճ ժամանակով եղել է մուսուլման, ապա դարձել Հայ Առաքելական եկեղեցու հետևորդ և գնացել Վրաց թագավորության աթաբեկ Իվանե Ա-ի մոտ: Իվանեից ստացել է կալվածքներ՝ Վայոց ձորում, Գեղարքունիքում և Կոտայքում: Դարձել է Սյունիքի կողմնակալ և իշխանաց իշխան: 1223 թվականին կառուցել է Վայոց ձոր գավառում գտնվող Նորավանք վանական համալիրը:

## Ընտանիքը
Լիպարիտի կինն է Ասփան՝ իշխանաց իշխան Բուպակի դուստրը: Որդիներն են՝ Էլիկումը, Սմբատը, Տարսայիճը, Փախրադոլան և Իվանեն: Լիպարիտի թոռն է՝ պատմիչ Ստեփանոս Օրբելյանը, Տարսայիճի որդին:

## Ծանոթագրություններ
 

Կատեգորիա:Օրբելյաններ
Կանաչ գանգուր

«Կանաչ գանգուր», տերևային հազարի սորտ: Ստեղծվել է Բանջարաբոստանային ևտեխնիկական մշակաբույսերի գիտական կենտրոնում: Բույսի արմատն առանցքային է: Ծաղկաբույլը՝ զամբյուղ։
Ծաղիկները` երկսեռ, դեղին կամ դեղնականաչ:
Վարդակը խոշոր է, 200–250 գրամ զանգվածով:
Վաղահաս սորտ է, ծլումից հասունացումը
տևում է 30–45 օր: Մշակվում է բաց դաշտում:
Բերքատվությունը՝ 300–350 ց/հա է:
Ծննդօգնություն (անասնաբուժություն)

**Ծննդոգնություն**, կենդանիների ախտաբանական ծննդաբերությունների ժամանակ ցուցաբերվող անասնաբուժական օգնությունը։
## Նկարագրություն
Ախտաբանական ծնի պատճառներ կարող են լինել ծննդաբերության ուղիներում և արգանդի խոռոչում պտղի անկանոն տեղադրությունը՝ լայնության հորիզոնական և ուղղաձիգ դրությունը, կողմնային կամ ստորին դիրքը, ոչ ճիշտ անդամադասավորությունը, գերաճած պտուղը, պտղի հրեշությունը, երկպտղությունը, թույլ կամ չափից ավելի բուռն կծկանքները, ճիգերը, կարծր և փափուկ ծննդաբերության ուղիների նեղությունը, չորությունը, արգանդի ոլորումը, ծռումները և այլն։ Ծննդօգնության ժամանակ հիմնական պահանջներն են աննեխության և հականեխության պահպանումը, ճիշտ ախտորոշումը, լորձանքային լուծույթների օգտագործումը և ոչ բնականոն ծննդաբերությունների պատճառների վերացման ժամանակ գործադրաձևերի ճիշտ կիրառումը։ Ծննդօգնության ժամանակ կիրառում են պտղի դուրսքաշում (էքստրակցիա), նրա անկանոն տեղադրության ուղղում (վերադրում), ծննդաբերության ուղիներով կենդանի պտղի հեռացման անհնարինության դեպքում՝ կեսարյան հատում (պտղի հեռացումը որովայնի պատի կտրվածքի միջով)։ Մահացած պտղի դեպքում ցուցված են մասնակի կամ լրիվ պտղահատումը՝ ֆիտոտոմիան (պտուղը մասերի բաժանելը և նրանց հեռացումն արգանդից), և կեսարյան հատումը։
2024 թվականի ամառային օլիմպիական խաղերի մեդալներ

2024 թվականի ամառային օլիմպիական խաղերը ընթացիկ միջազգային բազմամարզաձև միջոցառում է, որն անցկացվում է Ֆրանսիայի մայրաքաղաք Փարիզում՝ 2024 թվականի հուլիսի 26-ից մինչև օգոստոսի 11-ը։ Որոշ մարզաձևերում նախնական մրցումները սկսվել են հուլիսի 24-ին։ Խաղերին մասնակցում են 206 Ազգային օլիմպիական կոմիտեներ (ԱՕԿ) ներկայացնող մարզիկներ։ Խաղարկվում է մեդալների 329 հավաքածու։ Առաջին անգամ խաղերում ընդգրկված է բրեյքինգը (բրեյք դանս), իսկ սկեյթբորդինգը, սպորտային ժայռամագլցումը և սերֆինգը կրկին ընդգրկվել են ծրագրում՝ 2020 թվականի ամառային օլիմպիական խաղերում նորամուտից հետո։

Գվատեմալան, Սենթ Լյուսիան և Դոմինիկան նվաճել են իրենց առաջին օլիմպիական ոսկե մեդալները։ Դրանք առհասարակ առաջին օլիմպիական մեդալներն էին Սենթ Լյուսիայի և Դոմինիկայի համար։

## Մեդալներ
«Փարիզ 2024»-ի կազմկոմիտեի նախագահ Տոնի Էստանգեն 2024 թվականի փետրվարին ներկայացրել է խաղերի օլիմպիական և պարալիմպիկ մեդալները, որոնց դիմերեսին վեցանկյուն երկաթի կտորներ են, որոնք վերցված են Էյֆելյան աշտարակի սկզբնական շինարարությունից, իսկ դրանց վրա փորագրված է օլիմպիական խաղերի պատկերանշանը։ Մոտավորապես 5084 մեդալ նախագծել է Chaumet ոսկերչական ընկերությունը, իսկ արտադրել է Փարիզի դրամահատարանը:

Մեդալների դարձերեսին պատկերված է Նիկան ՝ հունական հաղթանակի աստվածուհին, Պանաթինակոս մարզադաշտում, որը հյուրընկալել է առաջին ժամանակակից Օլիմպիական խաղերը 1896 թվականին: Շքանշանի երկու կողմերում տեսանելի են նաև Պարթենոնն ու Էյֆելյան աշտարակը: Յուրաքանչյուր մեդալ կշռում է 455-529 գ, ունի 85 մմ տրամագիծ և 932 մմ հաստություն։ Ոսկե մեդալները պարունակում են 98,8% արծաթ և 1,13% ոսկի, իսկ բրոնզե մեդալները՝ պղնձից, ցինկից և անագից են։

## Մեդալներ ըստ երկրի
Մեդալների աղյուսակը հիմնված է Միջազգային օլիմպիական կոմիտեի (ՄՕԿ) տրամադրած տեղեկատվության վրա և համահունչ է ՄՕԿ-ի կոնվենցիային իր հրապարակված մեդալների աղյուսակներում: Լռելյայնորեն, աղյուսակը դասավորված է ըստ այն ոսկե մեդալների, որոնք նվաճել են մի ազգի մարզիկները, որտեղ ազգը սուբյեկտ է, որը ներկայացված է Ազգային օլիմպիական կոմիտեի (ԱՕԿ) կողմից: Հաջորդիվ հաշվի են առնվում արծաթե մեդալները, իսկ հետո՝ բրոնզե մեդալները։

## Նշումներ


## Ծանոթագրություններ

Կատեգորիա:Ամառային օլիմպիական խաղեր 2024
Չյոն Կա Լոնգ

**Էդգար Չյոն Կա Լոնգ** (, ), հոնկոնգցի սուսերամարտիկ, օլիմպիական կրկնակի չեմպիոն անհատական ​​առաջնությունում (2020 և 2024 թվականներ)։ Նա դարձել է սուսերամարտի առաջին օլիմպիական չեմպիոնը Հոնկոնգից և պատմության մեջ երկրորդ մարզիկը այդ երկրից, ով դարձել է օլիմպիական չեմպիոն։

## Կարիերա
Չյոնը ծնվել է 1997 թվականի հունիսի 10-ին Հոնկոնգում։ Նրա ծնողները բասկետբոլ էին խաղում Հոնկոնգի և Չինաստանի ազգային լիգաներում։ Չորրորդ դասարանում նա սկսեց զբաղվել սուսերամարտով։ 2013 թվականին նա ճանաչվեց Հոնկոնգի ամենախոստումնալից երիտասարդ մարզիկը ''Hong Kong Sports Stars Awards'' մրցանակաբաշխության ժամանակ։ 2014 թվականին Չյոնը ճանաչվեց Հոնկոնգի լավագույն երիտասարդ մարզիկ։.

2014 թվականին նա նվաճեց բրոնզե մեդալ թիմային խոցասուսերամարտում Ասիայի առաջնությունում և նույն տարվա Ասիական խաղերում։ 2015 թվականին նա նվաճեց երկու բրոնզե մեդալ՝ մեկը անհատական, իսկ մյուսը թիմային խոցասուսերամարտում Ասիայի առաջնությունում։ 2016 թվականին նա նվաճեց ոսկե և բրոնզե մեդալներ թիմային խոցասուսերամարտում Ասիայի առաջնությունում։

2016 թվականին Ռիո դե Ժանեյրոյում կայացած Օլիմպիական խաղերում նա հաղթեց Հո Ջունին 1/16 եզրափակչում, ապա պարտվեց Գիլյերմե Տոլդոյին 1/8 եզրափակչում և ի վերջո զբաղեցրեց 14-րդ տեղը։.

2017 թվականին Չյոնը նվաճեց ոսկե մեդալ խոցասուսերամարտում անհատական հաշվարկով աշխարհի երիտասարդական առաջնությունում։. Այնուհետև նա նվաճեց արծաթե մեդալ խոցասուսերամարտում անհատական հաշվարկով և բրոնզե մեդալ թիմային հաշվարկով 2017 թվականի Ասիայի առաջնությունում:

2018 թվականին նա նվաճեց արծաթե մեդալ թիմային խոցասուսերամարտում Ասիայի առաջնությունում, ինչպես նաև բրոնզե մեդալ անհատական մրցումներում և արծաթ թիմային խոցասուսերամարտում Ասիական խաղերում։ 2019 թվականին նա նվաճեց արծաթե մեդալ Թուրինի Գրան-պրիում, բրոնզե մեդալ Անահայմի Գրան-պրիում, ինչպես նաև արծաթ անհատական հաշվարկով և բրոնզ թիմային խոցասուսերամարտում Ասիայի առաջնությունում։

## 2020 թվականի Օլիմպիական խաղերը Տոկիոյում
Տոկիոյի Օլիմպիական խաղերում նա հաջորդաբար հաղթեց Ժյուլյեն Մերտինին 1/16 եզրափակչում, 2018 թվականի աշխարհի չեմպիոն Ալեսսիո Ֆոկոնին 1/8 եզրափակչում, Կիրիլ Բորոդաչովին կիսաեզրափակչում և Ալեքսանդր Շուպենիչին կիսաեզրափակչում: Եզրափակչում նա հանդիպեց գործող օլիմպիական չեմպիոն Դանիելե Գարոցցոյի հետ․ 1:4 հաշիվով պարտվելիս նա կարողացավ փոխել մրցախաղի ընթացքը և հաղթեց 15:11 հաշվով։ Սա Հոնկոնգի առաջին ոսկե օլիմպիական մեդալն էր սուսերամարտում և երկրորդը՝ երբևէ, որ նվաճել են այս երկրի մարզիկները։

## Ծանոթագրություններ

Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի չեմպիոններ
Մոլլի Օ'Քալլագան

**Մոլլի Օ’Քալլագան** (, ), Ավստրալացի լողորդ, ով մասնագիտացած է ազատ ոճի լողի մեջ: Եղել է Օլիմպիական քառակի չեմպիոն (2020, 2024 թվականների խաղեր), աշխարհի ութակի չեմպիոն (2022, 2023 թվականների խաղեր), Համագործակցության խաղերի հնգակի չեմպիոն (2022թվականի խաղեր):

## Սպորտային կարիերա
Նա ներկայացրել է Ավստրալիայի հավաքականը 2020 թվականին Տոկիոյի ամառային Օլիմպիական խաղերի բոլոր երեք կանանց էստաֆետային լողի որակավորման փուլերում, որտեղ նա նվաճել է երկու ոսկե և մեկ բրոնզե մեդալ։ 4x100 մետր ազատ ոճի փոխանցումավազքի ժամանակ նա որակավորման փուլերում լողացել է առաջին փուլում և ցույց տվել 53,08 վայրկյան ժամանակ, ինչը թույլ է տվել Ավստրալիայի հավաքականին հաղթել եզրափակիչում և նվաճել ոսկե մեդալ։

4x200 մետր ազատ ոճի փոխանցումավազքում  սահմանել է պատանիների աշխարհի ռեկորդ՝ 1:55,11 ժամանակ, որպես մեկնարկային լողորդ: Նրա սահմանած ժամանակը թույլ է տվել նրան զբաղեցնել հինգերորդ տեղը եզրափակչում 200 մետր ազատ ոճի անհատական լողի ​մրցույթում։ Այնուամենայնիվ, քանի որ ավստրալացի մարզիչները նախապես որոշել էին եզրափակչում օգտագործել չորս լավ լողորդների, Օ'Կալագանը վիճելիորեն չի ընտրվել եզրափակչում, որում Ավստրալիան զբաղեցրել է երրորդ տեղը:

Նա նաև մրցակցային ժամանակ է անցկացրել 4x100 մետր լողի մրցույթի ժամանակ: Նրա վերջին լողի ժամանակը 52,35 վայրկյան էր, ինչը 0,24 վայրկյանով զիջում էր ամենաարագ 100 մետր ազատ ոճի եզրափակչի ժամանակին, որը վարում էր Քեյթ Քեմփբելը:

2022 թվականի աշխարհի առաջնությունում նա նվաճել է երեք ոսկե և երեք արծաթե մեդալ։ Նույն թվականին 2022 թվականի Համագործակցության խաղերում նա նվաճել է 5 ոսկե և 3 արծաթե մեդալ։

2023 թվականի աշխարհի առաջնությունում նա նվաճել է 5 ոսկե մեդալ, իսկ 2023 թվականի հուլիսի 26-ին գերազանցել է աշխարհի ռեկորդը, որը նախկինում պատկանում էր Ֆեդերիկա Պելեգրինիին և պահպանվում էր 14 տարի։ 200 մետր ազատ ոճի լողում նա ցույց է տվել 1 րոպե 52,85 վայրկյան արդյունք։

## Մրցանակներ
2022 թվականին  Ավստրալիայի օրը պարգևատրվել է Ավտրալիայի շքանշանով։

## Ծանոթագրություններ

## Արտաքին հղումներ
* Профиль Молли Кэллаган на сайте Международной федерации плавания
* Профиль Молли Кэллаган на сайте Международного олимпийского комитета
* Профиль Молли Кэллаган на swimswam.com
 
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Ավստրալիայի օլիմպիական լողորդներ
Կատեգորիա:Ավստրալիացի լողորդներ
Մատտիա Ձականյի

**Մատտիա Ձականյի** (, ), իտալացի պրոֆեսիոնալ ֆուտբոլիստ, որը խաղում է որպես ձախ եզրային կամ հարձակողական կիսապաշտպան Սերիա A-ի «Լացիո» ակումբում և Իտալիայի ազգային հավաքականում։

## Ակումբային կարիերա
Մատտիա Ձականյին պրոֆեսիոնալ նորամուտը նշել է Lega Pro-ում՝ «Վենեցիայի» կազմում՝ 2014 թվականի սեպտեմբերի 10-ին՝ «Զյուդտիրոլի» դեմ խաղում։

Նորամուտը Սերիա AՍերիա A-ում նշել է «Վերոնայի» կազմում 2015 թվականի սեպտեմբերի 23-ին՝ խաղի 75-րդ րոպեին փոխարինելով Յակոպո Սալային։ Այդ խաղում նրա թիմը 0։ 1 հաշվով պարտվել է «Ինտերնացիոնալեին»։

2020 թվականի մարտի 17-ին COVID-19-ի նրա թեստի պատասխանը եղել է դրական:

2021 թվականի օգոստոսի 31-ին Ձականյին «Հելլաս Վերոնայից» գնման պայմանական պարտավորությամբ վարձավճարով տեղափոխվել է «Լացիո»։

## Միջազգային կարիերա
Մատտիա Ձականյին Իտալիայի ազգային հավաքական  առաջին անգամ հրավիրվել է 2020 թվականի նոյեմբերին։ Նորամուտը նշել է 2022 թվականի մարտի 30-ին Թուրքիայի դեմ ընկերական խաղում։

2024 թվականի հունիսին Մատտիա Ձականյին ընդգրկվել է ՈՒԵՖԱ-ի Եվրո 2024-ում Իտալիայի հավաքականի հայտացուցակում։ Խորվաթիայի դեմ խմբային փուլի վերջին խաղում նա խփել է իր առաջին գոլը միջազգային խաղերում` հավասարեցնելով հանդիպման հաշիվը խաղի վերջին րոպեին և ապահովելով ոչ-ոքի 1։ 1։ Դրանով նրա հավաքականը դուրս է եկել փլեյ-օֆ փուլ` խմբում զբաղեցնելով երկրորդ տեղը։ Իտալիան դուրս է մնացել մրցաշարից 1/8 եզրափակիչում՝ Շվեյցարիայից 0։ 2 հաշվով կրած պարտությունից հետո։

## Կարիերայի վիճակագրություն
### Ակումբ
*2024 թվականի մայիսի 26-ի դրությամբ*։

### Միջազգային
*2024 թվականի հունիսի 29-ի դրությամբ*։

## Նվաճումներ
**Չիտադելլա**

* Lega Pro՝ 2015–16
* Իտալիայի գավաթի Սերիա C փոխչեմպիոն՝ 2015–16

**Անհատական**

* Սերիա A-ի տարվա լավագույն գոլ՝ 2021

## Նշումներ

## Ծանոթագրություններ

## Արտաքին հղումներ
* Լացիոյի պաշտոնական պրոֆիլը
*  
* 

Կատեգորիա:Իտալիայի հավաքականի ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Չիտադելայի ֆուտբոլիստներ
Կատեգորիա:Վենեցիայի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ռիզի Փոուրի-Լեյն

**Ռիզեալեաանա «Ռիզի» Փոուրի-Լեյն** (,), Նոր Զելանդիայի ռեգբիիստ, 2020 թվականի օլիմպիական չեմպիոն և 2018 թվականի Համագործակցության խաղերի չեմպիոն։

## Կենսագրություն
2017 թվականին ավարտել է Մոտուեկա միջնակարգ դպրոցը։ Նա զբաղվում էր ձյուդոյով և թեթև աթլետիկայով (սպրինտ և նիզակի նետում) երիտասարդների մակարդակում, ինչպես նաև ռեգբի-15 և տաչ-ռեգբիով: Նրա ավագ քույր Կեյլամարիտան խաղացել է Քենթերբերիի ռեգբի-15 թիմում, իսկ ավելի ուշ միացել է Սամոայի ազգային թիմին։ Ռիզին ապրում է Տաուրանգայում։

Ռիզին իր դեբյուտը կատարել է 2018 թվականի Նոր Զելանդիայի ռեգբի-7-ի թիմում՝ նվաճելով ոսկե մեդալներ Պատանեկան օլիմպիադայի Գոլդ-Քոստում․ նույն թվականին հաղթել է Բուենոս Այրեսի պատանեկան օլիմպիական խաղերում։ Համաշխարհային սերիայի ռեգբի-7-ի մասնակից, 2018 թվականին Դուբայում և 2019 թվականին Կանադայի Լենգֆորդ քաղաքում հաղթել է Համաշխարհային Սերիան՝ դառնալով 2017/2018 և 2018/2019 թվականների սեզոնների համաշխարհային շարքի հաղթող։ 2021 թվականին նա ընդգրկվել է Տոկիոյի Օլիմպիական խաղերի Նոր Զելանդիայի հավաքականի կազմում։ Վեց խաղում նա վաստակեց 2 միավոր ՌՕԿ-ի հավաքականի դեմ քառորդ եզրափակչի խաղում դարձի շնորհիվ, դառնալով օլիմպիական չեմպիոն։

## Ծանոթագրություններ

## Արտաքին հղումներ
* 
* 
* 
* 
* 

 
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Նոր Զելանդիայում ծնվածներ
Կատեգորիա:Նորզելանդացի մարզիկներ
Բարբարա Մատիչ

**Բարբարա Մատիչ** (, ), խորվաթ ձյուդոիստ, 2024 թվականի օլիմպիական չեմպիոն, 2021 և 2022 թվականների աշխարհի կրկնակի չեմպիոն, 2024 թվականի Եվրոպայի չեմպիոն։ Եվրոպայի առաջնությունների և Մինսկի երկրորդ եվրոպական խաղերի մրցանակակիր: 2016 թվականի Ամառային օլիմպիական խաղերի մասնակից:

## Կենսագրություն
Բարբարա Մատիչը ծնվել է 1994 թվականին և հանդես է գալիս  մինչև 70 կգ քաշային կարգում:

2014 թվականին ձյուդոյի մայրցամաքային առաջնությունում, որը տեղի է ունեցել Ֆրանսիայում, խորվաթ մարզուհին նվաճել է եվրոպական առաջնությունների իր առաջին մեդալը՝ բրոնզըե մեդալ մինչև 70 կգ քաշային կարգում: 

2016 թվականին Բարբարան մասնակցել է Ռիո դե Ժանեյրոյի Ամառային օլիմպիական խաղերի ձյուդոյի մրցումներին։ 70 կգ քաշային կարգում նա արդեն առաջին ռաունդում զիջել է պուերտոռիկացի մարզուհի Մարիա Պերեսին։  

Լեհաստանում կայացած Եվրոպայի 2017 թվականի առաջնությունում Բարբարան երրորդ տեղի համար գոտեմարտում հաղթել է շվեդուհի Աննա Բերնհոլմին և նվաճել բրոնզե մեդալ: 

2019 թվականին Մատիչը մասնակցել Է Մինսկում կայացած երկրորդ Եվրոպական խաղերին։ 70 կգ քաշային կարգում նա նվաճել է բրոնզե մեդալ՝ երրորդ տեղի համար գոտեմարտում հաղթելով լեհ մարզուհի Դարյա Պոգորցելեկին: 

2021 թվականի աշխարհի առաջնությունում, որը տեղի է ունեցել հունիսին Հունգարիայում՝ Բուդապեշտում, Բարբարան ոսկե մեդալ է նվաճել մինչև 70 կգ քաշային կարգում և իր կարիերայում առաջին անգամ դարձել է աշխարհի չեմպիոն՝ եզրափակչում հաղթելով ճապոնացի մարզուհի Յոկո Օնոյին։  

2023 թվականի մայիսին Կատարի մայրաքաղաքում կայացած աշխարհի առաջնությունում խորվաթ ձյուդոիստուհին մինչև 70 կգ քաշային կարգում դարձել է բրոնզե մեդալակիր՝ երրորդ տեղի համար գոտեմարտում հաղթելով վենեսուելացի մարզիկ Էլվիսմար Ռոդրիգեսին։

2024 թվականի Փարիզի Ամառային օլիմպիական խաղերում Բարբարան նվաճել է ոսկե մեդալ՝ եզրափակչում հաղթելով գերմանացի մարզուհի Միրիամ Բուտկերեյթին։

## Ծանոթագրություններ

## Արտաքին հղումներ
* Բարբարա Մատիչի էջը Ձյուդոյի ֆեդերացիայի կայքում

Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Խորվաթ ձյուդոիստներ
Կատեգորիա:Ձյուդոյի Եվրոպայի չեմպիոններ
Կատեգորիա:Ձյուդոյի աշխարհի չեմպիոններ
Նիկոլա Ժեստեն

**Նիկոլա Ժեստեն** (, ), ֆրանսիացի մարզիկ, 2024 թվականի օլիմպիական չեմպիոն C-1 սլալոմում;

## Կարիերա
Ժեստենը թիավարությամբ զբաղվել սկսել է *Canoë Kayak Club Quimperlé* տեղական ակումբում։  Իր առաջին պատանեկան թիմում այտնվել  է 2016 թվականին՝ Կրակովում կայացած պատանիների աշխարհի առաջնությունում զբաղեցնելով 5-րդ տեղը անձնական հաշվարկում, ինչպես նաև բրոնզե մեդալ նվաճելով C1 թիմային մրցումներում։  Նիկոլան ստացել է 1000 եվրո *Quimperlé* միությունից՝ միջազգային ուղևորությունների համար։  2016 թվականի օգոստոսին վնասել է ուսը, ինչի պատճառով բաց է թողել 2016 թվականի Եվրոպայի պատանեկան մրցումները և 2017 թվականի թիմի մասնակիցների ընտրությունը։  Ժեստենի   համար բեկումնային է դարձել նրա վերջին պատանեկան մրցաշրջանը, որտեղ նա նվաճել է չորս մեդալ և դուրս եկել աշխարհի գավաթի խաղարկության երկու եզրափակիչ: 2018 թվականի Եվրոպայի պատանեկան առաջնությունում նա նվաճել է արծաթե մեդալ C1 կատեգորիայում և C1 թիմում, այնուհետև ոսկի C1 թիմում և անհատական բրոնզե  մեդալ Իվրեայում կայացած 2018 թվականի աշխարհի պատանեկան առաջնությունում։

Մեծահասակների մակարդակում Նիկոլայի առաջին մրցարշավները 2018 թվականի մրցաշրջանի աշխարհի վերջին երկու գավաթներն էին, որտեղ նա հայտնվել է երկու եզրափակիչներում՝ համապատասխանաբար Տացենում և Լա Սեուում զբաղեցնելով 8-րդ և 10-րդ տեղերը: 2020 թվականի Տացենում կայացած աշխարհի գավաթի խաղարկությունում նա նվաճել է արծաթե մեդալ։ Մինչև 2021 թվականը Ժեստենը մարզել է 1993 և 1995 թվականների աշխարհի փոխչեմպիոն Անն Բոյկսելը, իսկ դրանից հետո՝ Ֆրանսիայի հավաքականի մարզիչ Առնո Բրոնյարը։  Նիկոլա Ժեստենը մասնակցել է 2020 թվականի Ամառային օլիմպիական խաղերի ֆրանսիական ընտրական փորձություններին՝ զբաղեցնելով 6-րդ հորիզոնականը։  2021 թվականին Իվրեայում կայացած Եվրոպայի առաջնությունում ժյուստենը զբաղեցրել է 5-րդ տեղը։ 

Աշխարհի առաջնություններում նվաճել է երեք մեդալ՝ երկու ոսկե (թիմ C1, 2021, 2023) և մեկ արծաթե (C1, 2023):

2021 թվականի աշխարհի առաջնությունում նա C1 կատեգորիայում զբաղեցրել է 4-րդ հորիզոնականը։ 

2022 թվականին Ժեստենը հաղթել է C1 դասի աշխարհի գավաթի ընդհանուր մրցաշարում։

2024 թվականի Ամառային օլիմպիական խաղերում ոսկե մեդալ է նվաճել C1 կարգում։

## Ծանոթագրություններ

Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Ֆրանսիացի մարզիկներ
Կատեգորիա:Ֆրանսիացի օլիմպիական չեմպիոններ
Ռիս Մաքքլենագան

**Ռիս Ջոշուա Մաքքլենագան** (, ), իռլանդացի մարմնամարզիկ, աշխարհի կրկնակի չեմպիոն (2022, 2023), Եվրոպայի կրկնակի չեմպիոն (2018), Համագործակցության խաղերի չեմպիոն։  Հանդես է գալիս Իռլանդիայի հավաքականում ներքին և միջազգային մեկնարկներում, Իսկ Մեծ Բրիտանիայի առաջնությունում հանդես է գալիս Հյուսիսային Իռլանդիայի դրոշի ներքո:

## Կենսարություն
Ռիս Մաքքլենագանը ծնվել է 1999 թվականի հուլիսի 21-ին Հյուսիսային Իռլանդիայի Նյութաունարդս քաղաքում (Անտրիմ կոմսությունում)։  Մարմնամարզությամբ սկսել է զբաղվել 6 տարեկանից։  Նրա մարզիչը նախկին պրոֆեսիոնալ մարմնամարզիկ Լյուկ Քարսոնն է։  Իռլանդացի մարմնամարզիկն առավել հաջող է հանդես գալիս նժույաթափերում։ Մինչև 2018 թվականը հանդես է եկել «*Rathgael Gym*» ակումբում։  2018 թվականի հուլիսից մարզվում է Դուբլինի մարմնամարզության ազգային ուսումնական կենտրոնում։ 

2016 թվականին պատանի Մարմնամարզիկը դարձել է Մեծ Բրիտանիայի առաջնության բրոնզե մեդալակիր՝ նժույգթափերում զիջելով միայն Օլիմպիական խաղերի մրցանակակիրներ Լուիս Սմիթին և Մաքս Ուիթլոքին։  Մայրցամաքի պատանեկան առաջնությունում Ռայսը կարողացել է իրեն դրսևորել միջազգային մակարդակում. նույն մարզաձևում նա նվաճել է արծաթե մեդալ: Մաքքլենագանը դարձել է երկրի պատմության մեջ առաջին մեդալակիրը սպորտային մարմնամարզության Եվրոպայի առաջնություններում։

Մեկ տարի անց Ռայսը սկսել է ելույթ ունենալ մեծահասակների մրցումներում։ Աշխարհի առաջնությունում նա չի կարողացել որակավորվել՝ նախնական փուլում զբաղեցնելով 14-րդ տեղը։ 

2018 թվականին Համագործակցության խաղերում Մաքքլենագանը հանդես է եկել Հյուսիսային Իռլանդիայի դրոշի ներքո և դարձել չեմպիոն՝ առաջ անցնելով աշխարհի գործող չեմպիոն և օլիմպիական չեմպիոն անգլիացի Մաքս Ուիթլոքից: Այս ոսկե մեդալը միակն էր հյուսիսիռլանդական թիմի համար այդ Համագործակցության խաղերում։  Այս մրցումներից հետո իռլանդացին որոշակի դժվարություններ է ունեցել՝ կապված մարզումների կազմակերպման հետ։  Նրա մարզչին հեռացրել են ակումբից ֆինանսական խնդիրների պատճառով, և Ռիսը ստիպված է եղել մարզվել իր տան այգում։  Սակայն շուտով Իռլանդիայի սպորտային մարմնամարզության ֆեդերացիան մարմնամարզիկին և նրա մարզչին ապահովել է Դուբլինում բնակարանով, ֆինանսավորմամբ և մարզումների պայմաններով։  Չնայած կազմակերպչական բոլոր խնդիրներին, Ռիս Մաքքլենագանը հիանալի է անդես եկել  Եվրոպայի առաջնությունում: Մայրցամաքային առաջնությունում նա ոսկե մեդալ է նվաճել նժույգթափերում։  Նրա հաղթանակը դարձել է Իռլանդիայի պատմության մեջ առաջին ոսկե մեդալը Եվրոպայի առաջնություններում։

2024 թվականի Ամառային օլիմպիական խաղերում Մաքքլենագանը ոսկե մեդալ է նվաճել նժույգթափերում։ Դա դարձել է Իռլանդիայի պատմության մեջ առաջին մեդալը և մարմնամարզության առաջին ոսկին:

## Անատական արդյունքներ
### Եվրոպայի առաջնություններ
*  Ոսկե մեդալ Եվրոպայի 2018 թվականի առաջնությունում (Գլազգո, Մեծ Բրիտանիա) (նժույաթափեր)

### Համագործակցության Խաղեր
* Ոսկե մեդալ 2018 թվականի Համագործակցության խաղերում (ոլդ Քոստ, Ավստրալիա) (նժույաթափեր)

## Ծանոթագրություններ

 
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Իռլանդացի մարմնամարզիկներ
Կատեգորիա:Սպորտային մարմնամարզության աշխարհի չեմպիոններ
Թեա Լաֆոնդ

**Թեա Նոելիվա Լաֆոնդ** (,), դոմինիկացի աթլետ, որը հիմնականում հանդես է գալիս եռացատկում: 2024 թվականի օլիմպիական չեմպիոն (Դոմինիկայի պատմության մեջ առաջին օլիմպիական մեդալակիրը), 2024 թվականի փակ տարածության մեջ սպորտի աշխարհի չեմպիոն, Համագործակցության խաղերի կրկնակի մեդալակիր (2018 և 2022 թվականներ), Համաամերիկյան խաղերի մեդալակիր։ 2016 և 2020 թվականների օլիմպիական խաղերի մասնակից։
ձախից|մինի|2019 թվական

## Կենսագրություն
Թեա Լաֆոնդը ծնվել է 1994 թվականի ապրիլի 5-ին Դոմինիկյան Ռոզո քաղաքում։

2016 թվականին նա միացել է Դոմինիկայի ազգային հավաքականին Ռիո դե Ժանեյրոյում կայացած ամառային Օլիմպիական խաղերում։ Նա մրցում էր եռացատկում։ Որակավորման փուլում նա իր միակ հաջող փորձի ժամանակ ցատկեց 12,82 մետր և գրավեց վերջին՝ 37-րդ տեղը։

2018 թվականին նա դարձել է Գոլդ Քոստում Համագործակցության խաղերի բրոնզե մեդալակիր։ Ցույց տալով 13,92 մետր արդյունք՝ նա պարտվեց Ճամայկայից երկու ցատկորդների՝ Քիմբերլի Ուիլյամսին (14,64) և Շանիկա Ռիկետսին (14,52)։ Լաֆոնդը դարձավ առաջին դոմինիկացի մարզիկը, ով նվաճեց Համագործակցության խաղերի մեդալ։

2020 թվականին Տոկիոյի Օլիմպիական խաղերում նա եռացատկի որակավորման փուլում սահմանեց ազգային ռեկորդ՝ 14,60 մ։ Եզրափակչում նա կարողացավ ցատկել ընդամենը 12,57 մ և գրավեց վերջին տեղը։

2022 թվականին Օրեգոնում կայացած աշխարհի առաջնությունում նա եռացատկում 14,56 մ արդյունքով գրավեց հինգերորդ տեղը՝ 16 սմ-ով զիջելով բրոնզե մեդալակիրին։

2022 թվականի օգոստոսին Համագործակցության խաղերում նա եռացատկում զբաղեցրել է երկրորդ տեղը՝ 14,39 մ արդյունքով։

2024 թվականի մարտի սկզբին նա ոսկի է նվաճել Գլազգոյում անցկացված փակ տարածության մեջ աշխարհի առաջնությունում՝ 15,01 մ ազգային ռեկորդով՝ դառնալով Դոմինիկայի առաջին մարզուհին, ով ոսկե մեդալ է նվաճել աթլետիկայի աշխարհի առաջնությունում։

Դոմինիկայի ներկայիս ռեկորդակիրը (հինգամարտ, 4222 միավոր), 60 մ արգելքով (8,38 վրկ), 100 մ արգելքով (14,03 վրկ), հեռացատկում (6,64 մ), եռացատկում (15, 02 մ) և բարձրացատկում (185 սմ).

2024 թվականի օգոստոսի 3-ին Փարիզի Օլիմպիական խաղերում «Ստադ դը Ֆրանս» մարզադաշտում նա եռացատկում ոսկի է նվաճել ազգային ռեկորդով և սեզոնի լավագույն արդյունքով աշխարհում (15,02 մ): Երկրորդ տեղը զբաղեցրած Շանիկա Ռիկեթսը հետ մնաց 15 սմ-ով:

## Անձնական ռեկորդներ
* 100 մետրի վազք արգելքներով՝ 14,03 (2015 թվականի մայիսի 16, Իստ-Լանսինգ)
* Բարձրացատկ՝ 185 սմ (2015 թվականի ապրիլի 3, Գեյնսվիլ)
* Հեռացատկ՝ 6,57մ (2021)
* Եռացատկ՝ 15,02 մ (2024) (մինչ այդ՝ 14,60 մ 2021 թվականին)

## Ծանոթագրություններ

Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Աթլետիկա
Անդրեա Լեշկի

**Անդրեա Լեշկի** (, ), սլովենացի ձյուդոիստ, 2024 թվականի օլիմպիական չեմպիոն, 2021 և 2023 թվականների աշխարհի առաջնությունների արծաթե մեդալակիր, Եվրոպայի առաջնությունների չեմպիոն և մրցանակակիր։

## Կենսարություն
Անդրեյ Լեշկին ծնվել է 1997 թվականին և հանդես է գալիս է մինչև 63 կգ քաշային կարգում։ 

2018 թվականին հաղթել է Դյուսելդորֆում կայացած ձյուդոյի Մեծ սաղավարտի մրցաշարում: Հաղթել է նաև 2018 թվականին Ագադիրում և 2019 թվականին Մարաքեշում կայացած ձյուդոյի Գրան պրի շարքի մրցաշարերում:

2021 թվականին Լեշկին բրոնզե մեդալ է նվաճել *Judo World Masters* մրցաշարում, որն անցկացվել Է Դոհայում (Քաթար)։  2021 թվականի Եվրոպայի առաջնությունում, որը տեղի է ունեցել Պորտուգալիայում, Անդրեան երրորդ տեղի համար գոտեմարտում հաղթել է լեհ մարզուհի Ագատա Օզդոբա-Բլաշին և նվաճելց բրոնզե մեդալ։ 

2021 թվականի աշխարհի առաջնությունում, որը տեղի է ունեցել հունիսին Հունգարիայում՝ Բուդապեշտում, Անդրեան նվաճել է արծաթե մեդալ մինչև 63 կգ քաշային կարգում՝ եզրափակչում զիջելով ֆրանսիացի մարզուհի Կլարիս Ագբենենին։ 

2023 թվականի մայիսին մայրաքաղաք Քաթարում կայացած աշխարհի առաջնությունում սլովենացի ձյուդոիստուհին մինչև 63 կգ քաշային կարգում դարձել է արծաթե մեդալակիր ՝ եզրափակչում զիջելով ֆրանսիացի մարզուհի Կլարիսա Ագբենենին:

2024 թվականի Փարիզի Ամառային օլիմպիական խաղերում Անդրեան նվաճել է ոսկե մեդալ՝ եզրափակիչ գոտեմարտում հաղթելով մեքսիկացի մարզուհի Պրիսկա Ալկարասին։

## Ծանոթագրություններ

## Արտաքին հղումներ
* Անդրեա Լեշկիի էջը Ձյուդոյի ֆեդերացիայի կայքում

Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Ձյուդոյի Եվրոպայի չեմպիոններ
Կատեգորիա:Սլովենացի ձյուդոիստներ
Ռոզալինդ Քանթեր

**Ռոզալինդ Քանթեր** (,), բրիտանացի հեծյալ, ով մրցում է ձիասպորտում։ 2018 թվականի աշխարհի չեմպիոն։ 2023 թվականի մայիսի 8-ին հաղթեց Badminton Horse Trials-ում *Lordships Graffalo* ձիու հետ: 2024 թվականին Փարիզում կայացած ամառային օլիմպիական խաղերում նա ոսկե մեդալ է նվաճել ձիասպորտի թիմային մրցաձևում։

## Կենսագրություն
Կանթերը մեծացել է Լինքոլնշիր նահանգի Հալինգթոն քաղաքի ընտանեկան ֆերմայում: Նա ավարտել է Լաութի Քիդգեյթ դպրոցը և 1990-ականների կեսերին սկսել է զբաղվել լողով իր քրոջ՝ Մեգանի հետ։ Լաութի գիմնազիայում նա իր քրոջ՝ Հարիետի հետ մասնակցել է միջքաղաքային վազքի մրցումներին: Նա հոկեյ է խաղացել Հարիետի և Մեգանի հետ Louth Ladies-ի և Louth Juniors-ի համար: Ե՛վ Մեգանը, և՛ Հարիեթը 1990-ականներին մասնակցում էին նաև ձիասպորտում: Ավարտել է Շեֆիլդ Հալամի համալսարանը։

Քանթերը CCI **** արդյունքների համաձայն Badminton Horse Trials 2017-ում զբաղեցրել է հինգերորդ տեղը և իններորդ տեղը Luhmühlen Horse Trials 2017-ում *Zenshera* ձիով: Այնուհետև նա նվաճեց թիմային ոսկին և անհատապես զբաղեցրեց հինգերորդ տեղը 2017 թվականի ձիասպորտի Եվրոպայի առաջնությունում *Allstar B*-ում, այնուհետև Stars of Pau 2017-ում զբաղեցրեց 7-րդ հորիզոնականը *Zenshera* ձիով: 2018 թվականի մայիսին նա գրավեց երրորդ տեղը ABadminton Horse Trials-ում *Allstar B* ձիով:

Քանթերը երկու ոսկե մեդալ է նվաճել 2018 թվականի FEI համաշխարհային ձիասպորտի խաղերում Տրիոնում՝ *Allstar B* ձիով: Քանթերը դարձավ հինգերորդ բրիտանացի հեծանվորդը, ով դարձել է աշխարհի չեմպիոն աշխարհի իրադարձությունների առաջնությունում՝ հետևելով Մերի Գորդոն-Ուոթսոնին (1970 թվական), Լյուսինդա Գրինին (1982 թվական), Վիրջինիա Լանգին (1986 թվական) և Զառա Ֆիլիպսին (2006 թվական):

2022 թվականին նա բրիտանական թիմի կազմում մասնակցեց *Lordships Graffal*o-ին մինչև ձիասպորտի աշխարհի առաջնությունը Պրատոնի դել Վիվարոյում, բրիտանական թիմի կազմում, որտեղ նրանք զբաղեցրին 4-րդ հորիզոնականը և՛ անհատական, և՛ թիմային մրցաշարերում:

## Ծանոթագրություններ

 
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Բրիտանացի հեծյալներ
Բրիոնի Փեյջ

**Բրիոնի Փեյջ** (, ), բրիտանացի մարզուհի, որը մրցում է բատուտացատկում: Օլիմպիական խաղերի արծաթե (2016), բրոնզե (2020) և ոսկե (2024) մրցանակակիր։ Առաջին բրիտանացի մարզուհին, որը բատուտացատկի մրցումներում նվաճել է օլիմպիական մեդալ:

## Կենսագրություն
Բրիոնին ծնվել է Մեծ Բրիտանիայի Չեշիր նահանգի Կրու քաղաքում, մեծացել է Վրենբուրիում, որը գտնվում է Նանտվիչի մոտ: Սովորել է Brine Leas School և Malbank School դպրոցներում, ինչպես նաև Sixth Form College քոլեջում։ Բատուտացատկով սկսել է զբաղվել ինը տարեկանում։

Շեֆիլդի համալսարանում ուսումնասիրել է կենսաբանություն: Համալսարանն ավարտել է 2015 թվականին՝ ստանալով գերազանցության դիպլոմ: Նրա դիսերտացիայի թեման եղել է դինոզավրերի ձայների ուսումնասիրությունը։ Համալսարանն ավարտելուց հետո շարունակել է զբաղվել բատուտացատկով։

## Կարիերա
Սպորտով զբաղվելիս, նա երկու տարի շարունակ անընդհատ տառապում էր «մանդրաժից»՝ մի վիճակ, որը տեղի է ունենում հին մարզիկների մոտ՝ հանկարծակի և առանց տեսանելի պատճառի (մանր մոտորիկայի կորուստ), ինչը ազդել է իր ինքնավստահության և սպորտում արդյունքների վրա։ Փորձառու մարզչի հետ մարզումները, ի վերջո, օգնեցին նրան հաղթահարել այս վիճակը։

Նա մասնակցել է 2010 թվականի աշխարհի առաջնությանը, որտեղ զբաղեցրել է 4-րդ տեղը անհատական մրցումներում։

2011 թվականին աշխարհի առաջնությունում նվաճել է արծաթե մեդալ թիմային հաշվարկում։

2012 թվականի Լոնդոնի ամառային օլիմպիական խաղերը բաց է թողել հիվանդության և վնասվածքի պատճառով, բայց նույն տարում Սոֆիայի գավաթի խաղարկությունում նվաճել է ոսկե մեդալ։

2013-2015 թվականներին հաղթել է բրիտանական երեք առաջնություններում։ 2013 թվականի աշխարհի առաջնությունում բրիտանական թիմի կազմում նվաճել է ոսկե մեդալ, ինչպես նաև բատուտացատկի 2014 թվականի և 2016 թվականի Եվրոպայի առաջնություններում։ 2015 թվականի աշխարհի առաջնությունում անհատական հաշվարկում զբաղեցրել է 5-րդ տեղը։

2016 թվականի Ռիո դե Ժանեյրոյի օլիմպիական խաղերում դարձել է բատուտացատկի եզրափակչի մասնակից։ Եզրափակչում հավաքել է 56.040 միավոր։ Չեմպիոն Ռոզի ՄաքԼենանը հավաքել է 56.465 միավոր։ Բրիոնին նվաճել է արծաթե մեդալ՝ առաջին օլիմպիական արծաթե մեդալը բրիտանացի բատուտացատկորդների շրջանում։

2024 թվականի օլիմպիական խաղերում բատուտացատկի անհատական մրցումներում նվաճել է ոսկե մեդալ։

## Ծանոթագրություններ

## Աղբյուրներ
* Բրիոնի Փեյջի էջը մարմնամարզության միջազգային ֆեդերացիայի կայքում

Կատեգորիա:2016 թվականի Ամառային օլիմպիական խաղերի արծաթե մեդալակիրներ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Սպորտային մարմնամարզության աշխարհի չեմպիոններ
Ֆելիքս Լեբրեն

**Ֆելիքս Լեբրեն** (, ), ֆրանսիացի սեղանի թենիսի խաղացող, 2024 թվականի (Փարիզ) Օլիմպիական խաղերի բրոնզե մեդալակիր, Ֆրանսիայի չեմպիոն զուգախաղում, 2022 թվականի սեղանի թենիսի Եվրոպայի առաջնության բրոնզե մեդալակիր զուգախաղում, 2023 թվականի սեղանի թենիսի Եվրոպայի առաջնության բրոնզե մեդալակիր թիմային հաշվարկում, 2023 թվականի Եվրոպական խաղերի չեմպիոն անհատական հաշվարկում, և 2023 թվականի Եվրոպական խաղերի բրոնզե մեդալակիր զուգախաղում:

## Մարզական կարիերա
Ֆելիքս Լեբրենը սկսեց զբաղվել սեղանի թենիսով փոքր հասակում իր ավագ եղբոր՝ Ալեքսիսի հետ միասին: Նրա հայրը՝ Ստեֆան Լեբրենը, ժամանակին Ֆրանսիայի սեղանի թենիսի յոթերորդ խաղացողն էր և Ֆրանսիայի չեմպիոն զուգախաղում: Ֆելիքսի հորեղբայրը՝ Քրիստոֆ Լեգուն, Ֆրանսիայի սեղանի թենիսի հավաքականի նախկին անդամ էր և 1997 թվականի սեղանի թենիսի աշխարհի առաջնության թիմային հաշվարկում արծաթե մեդալակիր: Ավագ եղբայր Ալեքսիսը նույնպես պրոֆեսիոնալ զբաղվում է սեղանի թենիսով։

Ֆելիքս Լեբրենը առաջին անգամ ուշադրության արժանացավ 2017 թվականին, երբ դարձավ Ֆրանսիայի ամենաերիտասարդ չեմպիոնը պատանեկան կարգում: Այնուհետև, 2021 թվականին, նա հաղթեց պատանեկան Եվրոպայի առաջնությունում երեք հնարավոր կարգերում։

2023 թվականին Ֆելիքսը եղբոր հետ զուգախաղում դարձավ Եվրոպայի առաջնության բրոնզե մեդալակիր, իսկ 2023 թվականին նվաճեց բրոնզե մեդալ թիմային Եվրոպայի առաջնությունում և ոսկե մեդալ անհատական հաշվարկում Եվրոպական խաղերում։

2023 թվականի հոկտեմբերին Ֆելիքսը առաջին անգամ ընդգրկվեց ITTF-ի վարկածով աշխարհի լավագույն 10 խաղացողների շարքում։

## Խաղաոճ
Ֆելիքս Լեբրենը աջլիկ է, խաղում է փետրագրչի բռնվածքով հարձակողական ոճով, օգտագործում է «TIBHAR» ընկերության սարքավորումները։

## Ծանոթագրություններ

## Աղբյուրներ
* Профиль игрока Феликс Лебрен на официальном сайте ITTF
* Мировой рейтинг Феликса Лебрена на официальном сайте ITTF
* 

 
Կատեգորիա:Ֆրանսիացի մարզիկներ
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Բենցե Հալաս

**Բենցե Հալաս** (,), հունգարացի մուրճ նետող, 2019 և 2023 թվականների աշխարհի առաջնությունների բրոնզե մեդալակիր, Եվրոպայի առաջնության մեդալակիր։ 2020 թվականի օլիմպիական խաղերի մեդալակիր։

## Կենսագրություն և կարիերա
2018 թվականին Բեռլինում կայացած Եվրոպայի առաջնությունում նա 77,36 մետր արդյունքով բրոնզե մեդալ է նվաճել։

Աշխարհի նախաօլիմպիական առաջնությունում, որը կայացել է 2019 թվականին Քաթարի մայրաքաղաք Դոհայում, Բենսը 78,18 մետր նետումով նվաճել է բրոնզե մեդալ։ Սա իր առաջին լուրջ հաջողությունն է աթլետիկայի համաշխարհային ֆորումներում։

2023 թվականին Բուդապեշտում կայացած աթլետիկայի աշխարհի առաջնությունում հունգարացի մարզիկը 80,82 մետր արդյունքով մուրճ նետման մարզաձևում դարձել է բրոնզե մեդալակիր։

2024 թվականի հունիսին Հռոմում Եվրոպայի առաջնությունում Բենսը 80,49 մետր արդյունքով արծաթե մեդալ է նվաճել։

Անձնական ռեկորդ - 80,92 (2022 թվական)։

## Մրցանակներ
* Հունգարիայի տարվա մարզիկ պատանիների շրջանում (2014)
* Հունգարիայի տարվա մարզիկ պատանիների շրջանում (2015, 2016)
* Հունաստանում տարվա մարզիկի հայտնագործում (2016, 2017)

## Ծանոթագրություններ

## Արտաքին հղումներ
* 
 
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Հունգարացի թեթև ատլետներ
Ամիր-Հասան Ա Խաղբակյան

**Ամիր-Հասան Ա Խաղբակյան** (նաև՝ **Հասան**, ), հայ իշխան, զորահրամանատար, Զաքարյան իշխանապետության սպարապետ, մեծ իշխան Պռոշի որդին, Խաղբակյանների իշխանական տոհմից։

## Կենսագրություն
thumb|Իշխանավանքի գերեզմանոցում գտնվող խաչքարը, որի վրա արձանագրված է Ամիր Հասանի անունը։
Ամիր-Հասանը մեծ իշխան Պռոշի և Խութլուխաթունի որդին է, Վասակ Խաղբակյանի թոռը։ Ամիր-Հասանի հորեղբայրներն են՝ Պապաքը և Մկդեմը։ Եղբայրներ են՝ Մկդեմը, Պապաքը և Վասակը։ Եղել է Վրաց թագավորության աթաբեկ Ավագ Զաքարյանի իշխանապետության սպարապետը։ 

Գեղարքունիքի մարզի Վարդենիկ գյուղի մոտ գտնվող «Իշխանավանք» եկեղեցու գերեզմանոցում պահպանվել է 1290 թվականին կանգնեցված մի խաչքար, որի վրա արձանագրված է․
# Ի ԹՎ(ԻՆ) :ՉԼԹ: (1290)։ 
# ԿԱՆԿՆՈՂՍ ՈՎ
# ԱՍԱԲՍ ՅԻՇԷ։
# ԿԱՄԱՒՆ Ա(ՍՏՈՒԾՈ)Յ
# ԿԱ[Ն]ԿՆԵՑԱՒ Ս(ՈՒՐ)Բ ԽԱՉՍ
# ԻՇԽԱՆՈՒԹԵԱՆ
# ԲԱՐԵՊԱՇ
# Տ ԱՐՔԱՅԻՆ
# ԱՄԻՐ ՀԱՍ
# ԱՆԱՅ, ԲԱՐԵԽԱՒՍ
# ՇՀԱՆԱՅ ԵՒ ՄԻՐԱՅ, ՄԱՒՐ
# Ն ԵՒ ԶԱՒԱԿԱՑ ԻՒՐՈՑ․ ՈՎ ՈՐ
# ԿԱՐԴԷՔ Ա(ՍՏՈՒԱ)Ծ ՈՂՈՐՄԻ [ԱՍ]Ա-
# ՑԷՔ։

Արձանագրության մեջ Ամիր-Հասանը հիշատակվում է որպես «արքա»։ Այլ արձանագրությունների մեջ Ամիր-Հասանը հիշատակվում է 1268-1288 թվականների միջև։ 

Պռոշի մահից հետո, 1284 թվականից Ամիր-Հասանը, իր ավագ եղբայր, իշխանապետ Պապաքի հետ ժառանգում է իր հոր իշխանությունը։ Մահացել է 1292 թվականին, իշխանությունը թողնելով որդուն՝ Էաչիին։

## Ընտանիքը
Ամիր-Հասան Ա-ի կինն է Ուքանի դուստր Թաճերը։ Թաճերը հիշատակվում է 1286-1307 թվականներին։ Ամիր-Հասանի որդին է Էաչին, ով ծնվել է 1268-1273 թվականների միջև։ Էաչին ամուսնացել էր Էլիկում Օրբելյանի դուստր Մամախաթունի հետ։ 

## Ծանոթագրություններ

Կատեգորիա:Խաղբակյաններ
Կատեգորիա:13-րդ դարի հայեր
Ջեյք Ջերման

**Ջեյք Ջերման** (, ) անգլիացի մարմնամարզիկ, ով միջազգային մրցույթներին մասնակցում է Մեծ Բրիտանիայի համար և Անգլիայի համար՝ Համագործակցության խաղերին։ 2022 թվականի Համագործակցության խաղերում, Ջերմանն արժանացավ ոսկե մեդալի թիմային բազմամարտում, անհատական բազմամարտում, հատակի վարժությունում և հենացատկում՝ դառնալով առաջին անգլիացի տղամարդ մարմնամարզիկը, ով մեկ խաղերում նվաճել է չորս ոսկե մեդալ։ Մի քանի շաբաթ անց Մյունխենում նա դարձավ եվրոպական չեմպիոն թիմային մարզաձևում և հենացատկում՝ դառնալով առաջին բրիտանացի տղամարդը, ով նվաճել է եվրոպական ոսկե մեդալ հենացատկում։ 2023 թվականին նա արժանացավ հենացատկի ոսկե մեդալին աշխարհի առաջնությունում՝ դառնալով առաջին բրիտանացին, ով նվաճել է աշխարհի ոսկե մեդալ այդ գործիքի վրա, և չորրորդ բրիտանացի տղամարդ աշխարհի չեմպիոնը։

2024 թվականին նա արժանացավ իր երկրորդ եվրոպական ոսկե մեդալին հենացատկում, իսկ այնուհետև նվաճեց բրոնզե մեդալ 2024 թվականի տղամարդկանց օլիմպիական հատակի վարժությունում՝ իր առաջին օլիմպիական մեդալը։

## Կենսագրություն
Ծնվել է 2001 թվականի դեկտեմբերի 3-ին, Անգլիայի Պիտերբորո քաղաքում՝ բրիտանացի հոր և Սեբուից ֆիլիպինուհի մոր ընտանիքում։ Philippine Star-ին տված հարցազրույցում նա ասել է, որ երեքից հինգ տարեկան հասակում երկու տարի ապրել է Ֆիլիպիններում և դեռ շփվում է իր ֆիլիպինցի հարազատների հետ։

## Ծանոթագրություններ

Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Սպորտային մարմնամարզության աշխարհի չեմպիոններ
Ռիչարդ Դալթոն

**Ռիչարդ Դալթոն** (, ), անգլիացի գծանկարիչ, փորագրիչ և թագավորական գրադարանավար։ Հետագայում դարձել է արվեստի դիլեր:

## Կենսագրություն
Ծնվել է մոտ 1715 թվականին, նա Քամբերլենդում գտնվող Ուայթհավենի քահանա Ջոն Դալթոնի կրտսեր որդին էր. Ջոն Դալթոնը, Դ.Դ., բանաստեղծը, նրա ավագ եղբայրն էր: Նա վերապատրաստվել է որպես նկարիչ և մեկնել է Հռոմ` շարունակելու իր ուսումը։

1749 թվականին Դալթոնը Ռոջեր Կինաստոնի և Ջոն Ֆրեդերիկի հետ մեկնեց Նեապոլ, Հարավային Իտալիա և Սիցիլիա, որտեղ նրանք միացան մի կուսակցության, որը բաղկացած էր Ջեյմս Քոլֆեյլդից, Չարլմոնտի 1-ին կոմսից, Ֆրենսիս Պիերփոնտ Բերթոնից և ուրիշներից։ Դալթոնն այնուհետև ուղեկցեց Չարլեմոնին Կոստանդնուպոլիս, Հունաստան և Եգիպտոս կատարած շրջագայության ժամանակ:

Դալթոնին հաջողվեց ստանալ Ջորջ III-ի գրադարանավարի պաշտոնը, երբ ապագա թագավորը Ուելսի արքայազնն էր, և թագավորի գահակալությունից հետո շարունակեց իր պաշտոնը Բուտեի կոմսի բարեհաճությամբ։ Այնուհետև նա նշանակվեց պատկերների պահպանող և նրա մեծության հնագետ:

Դալթոնին ուղարկեցին արտերկիր՝ թագավորի համար արվեստի գործեր գնելու, օրինակ՝ Կարաչիի «Մադոննան և քնած երեխան Սուրբ Հովհաննես Մկրտչի հետ» կտավը, որը ձեռք է բերվել 1766 թվականին։ Նրան ծանոթացնելով Անգլիային որպես յակոբիտ սըր Ռոբերտ Սթրենջի մրցակից (ով մեղադրում էր Դալթոնին թագավորի վրա անհարկի ազդեցություն գործադրելու մեջ՝ Բարտոլոցիին օգնելու համար):Դալթոնը սկզբնական հանձնաժողովներից մեկն էր, ով 1755 թվականին մշակեց Անգլիայում Գեղարվեստի թագավորական ակադեմիայի ստեղծման առաջին նախագիծը: Նա 1765 թվականին Նկարիչների Ներգրավված միության սկզբնական անդամներից էր և դարձավ նրանց գանձապահը:Նա մեծ տուն է գնել Pall Mall-ում, որն օգտագործելու է որպես տպագրության պահեստ, բայց քանի որ դա չհաջողվեց, նա այնտեղ հիմնեց արվեստների ակադեմիայի առաջին միջուկը, թագավորի պաշտպանության ներքո, և դրդեց Սուրբ Մարտին Լեյն ակադեմիան տեղափոխել այնտեղ իր ուսանողներին և սարքավորումները: Ավելի ուշ Դալթոնը տարածքը հանձնեց Ջեյմս Քրիստիին, ով այնտեղ աճուրդի կազմակերպիչ էր:

Դալթոնը շարունակեց օգտագործել իր ազդեցությունը թագավորի վրա Արվեստի թագավորական ակադեմիա ստեղծելու համար, և երբ Թագավորական ակադեմիան իսկապես բացվեց, նա ընտրվեց դրա հնաոճը: Դալթոնը մահացել է 1791 թվականի փետրվարի 7-ին Սենթ Ջեյմս պալատի իր սենյակներում: 1767 թվականին ընտրվել է Լոնդոնի հնավաճառների ընկերության անդամ:

## Աշխատանքներ
մինի|Կահիրեով անցնող Մահմալը. Դալթոնի փորագրություն, այժմ Հաջի և ուխտագնացության արվեստի Խալիլի հավաքածուում:
Դալթոնն առաջին անգլիացին էր, ով գծագրեց այս երկրներում հին արվեստի հուշարձանները. դրանցից մի քանիսը ինքն էր փորագրել և փորագրել: Հետևաբար, Աթենքի հնություններից ընտրվածը իր տեսակի մեջ առաջին հրատարակությունն էր, բայց այն գերազանցվեց Ջեյմս Ստյուարտի և Նիկոլաս Ռևեթի հրապարակումներով։ Դալթոնը Թուրքիայում և Եգիպտոսում հրատարակել է հուշարձանների, բարքերի, սովորույթների փորագրությունների մի շարք այլ հավաքածուներ: Դալթոնը նաև առաջին նկարիչն էր, ով փորագրեց Հանս Հոլբեյնի գծած դիմանկարների շարքը, որը հայտնաբերել էր թագուհի Քերոլայնը Քենսինգթոնյան պալատում:

## Ընտանիք
Դալթոնն ամուսնացել է 1764 թվականի հունիսի 25-ին Էսթերի հետ՝ Աբրահամ Դեհոլի դուստրը, որը Spitalfields-ի մետաքսագործ էր, բայց չթողեց օրինական ժառանգ:

## Ծանոթագրություններ
Դավլաթ Բոլթաև

**Դավլաթ Բոլթաև** (, ), տաջիկ բռնցքամարտիկ, որը մասնակցում է առաջին ծանր և ծանրքաշային կարգերում: 2024 թվականի Օլիմպիական խաղերի բրոնզե մեդալակիր է, Ասիական խաղերի չեմպիոն (2022 թվականին), Ասիայի մինչև 22 տարեկան երիտասարդների չեմպիոն (2022 թվականին), սիրողական միջազգային և ազգային մրցաշարերի բազմակի հաղթող և մրցանակակիր։

## Սիրողական կարիերա
### 2020 թվական
2020 թվականի մարտին, Ամմանում (Յորդանան), մասնակցել է 2020 թվականի Օլիմպիական խաղերին մինչև 91 կգ քաշային կարգում, բայց քառորդ եզրափակչում միավորներով (0:5) պարտվել է փորձառու կազախ մարզիկ Վասիլի Լևիտին, որը վերջում դարձել է այդ մրցաշարի հաղթողը։

### 2022—2023 թվականներ
2022 թվականի հունվարին, Թաշկենդում (Ուզբեկստան), դարձել է մինչև 22 տարեկան երիտասարդների (U22) Ասիայի չեմպիոն մինչև 92 կգ քաշային կարգում, որտեղ նա կիսաեզրափակչում միավորներով (5:0) հաղթել է փորձառու ուզբեկ մարզիկ Ջավոհիր Տոգայմուրոդովին, իսկ եզրափակչում, երրորդ ռաունդում, տեխնիկական նոկաուտով հաղթել է փորձառու մարզիկ Ռուստամ Ուրուսբեկ Ուլուին։

2022 թվականի նոյեմբերին մասնակցել է չափահասների Ասիայի առաջնությանը Ամմանում (Յորդանան) մինչև 92 կգ քաշային կարգում, բայց քառորդ եզրափակչում միավորներով, դիսպուտատիվ որոշմամբ (2:3) պարտվել է փորձառու յորդանանացի Ահմադ Սուլեյման Ալթեիմատին։

2023 թվականի մայիսին, Թաշկենդում (Ուզբեկստան) մասնակցել է աշխարհի առաջնությանը մինչև 92 կգ քաշային կարգում, որտեղ 1/16 եզրափակչում միավորներով, դիսպուտատիվ որոշմամբ (5:2) հաղթել է փորձառու ռուս մարզիկ Սադամ Մագոմեդովին, որը ներկայացնում էր Սերբիան, տարօրինակաբար 1/8 եզրափակչում տեխնիկական նոկաուտով երրորդ ռաունդում հաղթել է մեքսիկացի Կառլոս Ռոդրիգեսին,բայց քառորդ եզրափակչում միավորներով (0:5) պարտվել է փորձառու իտալացի Ազիզ Աբբես Մուխիդինին, որն ի վերջո դարձել է այդ աշխարհի առաջնության արծաթե մեդալակիր։

2023 թվականի հոկտեմբերին, Հանչժոուում (Չինաստան), դարձել է Ասիական խաղերի չեմպիոն և ստացել է լիցենզիա 2024 թվականի Օլիմպիական խաղերի համար: Այնտեղ քառորդ եզրափակչում միավորներով (4:0) հաղթել է փորձառու մարզիկ Էրկին Ադիլբեկ ուլուին, ապա կիսաեզրափակչում միավորներով միաձայն որոշմամբ (5:0) հաղթել է կորեացի Չոնգ Չժե Մինին, և եզրափակչում, միավորներով դիսպուտատիվ որոշմամբ (3:2), հաղթել է չինացի Հան Յա Սյուեչժենին։

## Պրոֆեսիոնալ կարիերա
2021 թվականի դեկտեմբերին, Մոսկվայում (Ռուսաստան), պրոֆեսիոնալ ռինգում դեբյուտ է արել, տեխնիկական նոկաուտով առաջին ռաունդում հաղթելով ուզբեկ Ահմադ Մամաջանովին (1-2, 1 ՆՕԿ)։

## Պրոֆեսիոնալ մենամարտերի վիճակագրություն

## Ծանոթագրություններ

## Աղբյուրներ
* 
* Болтаев Давлат — профиль на сайте Sportbox.ru
* Давлат Рустамович Болтаев — профиль на сайте «Федерации бокса России».
* Давлат Болтаев — новости на сайте Sports.kz
* 

Կատեգորիա:1999 ծնունդներ
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Հունվարի 13 ծնունդներ
Ռեյնհեմի պատերազմի հուշահամալիր

**Ռեյնհեմի պատերազմի հուշահամալիրը** ոգեկոչում է երկու համաշխարհային պատերազմներում զոհված զինվորների, ինչպես նաև Երկրորդ համաշխարհային պատերազմի ժամանակ քաղաքացիական զոհերի հիշատակը:

## Հուշարձան
Հուշարձանը ժամացույցի աշտարակ է Մեծ Լոնդոն, Անգլիա, Ռեյնհեմ քաղաքի կենտրոնում։ Այն կառուցված է կարմիր բելգիական աղյուսից՝ պորտլանդական քարից։ Պորտլենդ քարը կրաքար է, որը հանվում է Անգլիայի Դորսեթ նահանգի Պորտլենդ կղզում: Առկա է նաև ձուլածո զարդաքանդակ։ Հուշահամալիրը վեցանկյուն կարճ աշտարակ է, որի երեք կողմերում ժամացույցի երեսներն են: Թեք հիմքի վրա գրված են պատերազմում զոհվածների անունները։ Բացի այդ, քարե բլոկները, որոնց վրա գրված է «Չմոռանանք» գրությամբ, տեղադրված են աշտարակի անկյան տակ:Հուշարձանի կողերին կան նաև մակագրությունների վահանակներ։ Նեղ սյուները զարդարում են ժամացույցի աշտարակի անկյունները։ Խորշի և դռան վրա կամարներ կան: Ժամացույցի աշտարակի վերին մասում կա պարապետ՝ ճաղավանդակով:Երկաթե վանդակապատերը շրջապատում են հուշահամալիրը, որը ակնառու կերպով տեղակայված է Բրոդվեյի և Ափմինստեր ճանապարհի միջև՝ Սուրբ Հելենի և Սենտ Ջայլսի՝ Ռեյնհեմի ծխական եկեղեցու դիմաց: 

Արևելյան Ռեյնհեմի պատերազմի հուշարձանը կառուցվել է 1920 թվականին Միստր Վինտոնի կողմից։ Այն բացվել է 1920 թվականի նոյեմբերի 7-ին, Մայոր Սըր Ֆրանսիս Հենրի Դուգլաս Շարլտոն Վիտմորի կողմից, որը ծառայում էր Էսեքսի Լորդ Լեյտենենթը 1936-ից մինչև 1958 թվականը։ Արևելյան Ռեյնհեմի պատերազմի հուշարձանը ընդգրկվել է Անգլիայի Ազգային ժառանգության ցանկում 2002 թվականի մարտի 25-ին՝ որպես II կարգի ցուցակված շենք։ II կարգի շենքը համարվում է ազգային նշանակության և հատուկ հետաքրքրություն ներկայացնող։ 

Աջ կողմում գտնվող լուսանկարում կարմիր կակաչի ծաղկեպսակներ Ռեյնհեմի պատերազմի հուշահամալիրի շուրջը ավելի են ոգեկոչում շրջանի զոհված զինվորներին: Հիշատակի օրվա ծառայությունը շարունակվում է ամեն տարի մատուցվել հուշահամալիրի մոտ։ Նշվում է նաև որպես զինադադարի օր կամ կակաչի օր, այն նշվում է նոյեմբերի 11-ին։ Ռեյնհեմի բնակիչները հարգանքի տուրք են մատուցում հուշարձանին կից խաչեր և թարմ կակաչի ծաղկեպսակներ տեղադրելով։

Հուշարձանի վրա ներկայացված զինվորներից մեկը երկրորդ լեյտենանտ Ռալֆ Լյուքսմոր Կուրտիսն է, Առաջին համաշխարհային պատերազմի թռչող էյսը, որին պատկանում են տասնհինգ օդային հաղթանակներ: Ծնունդով Ռեյնհեմից, տասնիննամյա պատանին օդային մարտերի մեջ էր մտնում Jasta 27-ի հրամանատար և Luftwaffe-ի ապագա ղեկավար Հերման Գորինգի հետ:

## Ծանոթագրություններ

## Արտաքին հղումներ
* English Heritage – National Heritage List for England – Rainham War Memorial – Map to scale
* English Heritage – National Heritage List for England – Rainham War Memorial – Map not to scale

Կատեգորիա:1920 հիմնադրումներ Անգլիայում
Բենջամին Փրաուդ

**Բենջամին Փրաուդ** (, ), բրիտանացի լողորդ, աշխարհի կրկնակի չեմպիոն, կարճ ջրի աշխարհի չեմպիոն, Եվրոպայի եռակի չեմպիոն, համագործակցության խաղերի հնգակի չեմպիոն: Մասնագիտանում է ազատ և բաթերֆլայ ոճերի սպրինտ տարածություններում:

## Կենսագրություն
Ծնվել է Նիկու և Սալի Փրաուդների ընտանիքում:

Ընտանիքը տեղափոխվել է Մալայզիա, երբ նա հինգ ամսական էր, և նա մեծացել է Կուալա Լումպուրի Դամանսարա արվարձանում: Նա ունի Օլիվեր անունով եղբայր: Բենջամինը հաճախել է Ալիս Սմիթի դպրոցը մինչև 12-րդ դասարանը: Ալիս Սմիթում նա մարզվել է մալայզիացի պրոֆեսիոնալ լողորդ Ֆրենսիս Կիուի հետ: Նա ներկայացրել է դպրոցը տարբեր մրցումներում, Հարավարևելյան Ասիայում մասնակցել է բազմաթիվ մրցաշարերի:

2011 թվականին, երբ նա 16 տարեկան էր, վերադարձել է Անգլիա՝ լողորդի կարիերան շարունակելու համար և միացել Պլիմութ քոլեջին: Ավարտելուց հետո նա սովորել է Սուրբ Մարկոսի և Սուրբ Հովհաննեսի համալսարաններում, որտեղ սովորել է մարզչական գործունեություն:

Պլիմութ Պրուդ քոլեջում մարզել է Ջոն Ռադին: Ավելի ուշ՝ 2017 թվականին տեղափոխվել է Թուրքիայի Energy Standard լողի միջազգային ակումբ՝ մարզվելու:

## Կարիերա
**2016**

2016 թվականին Լոնդոնում կայացած ջրային մարզաձևերի Եվրոպայի առաջնությունում նա նվաճել է երկու բրոնզե մեդալ՝ նախ 50 մետր բատերֆլայում, ապա՝ 50 մետր ազատ ոճում:

Անգլիացին Մեծ Բրիտանիան ներկայացրել է 2016 թվականի ամառային Օլիմպիական խաղերի 50 մ և 100 մ ազատ ոճի մրցումներում:

**2017**

2017 թվականին ջրային սպորտի աշխարհի առաջնությունում Բենջամինը կիսաեզրափակչում որակավորվեց որպես չորրորդը 50 մ բատերֆլայի համար, բայց եզրափակչում նվաճեց ոսկին՝ 22,75 վայրկյան ազգային ռեկորդային ժամանակով: Նա ևս մեկ բրոնզ նվաճեց 50-րդ ազատ ոճում՝ 21.43 արդյունքով:

**2018**

2018 թվականին Գլազգոյում կայացած Եվրոպայի առաջնությունում Բենջամինը 50 մետր ազատ ոճում դարձել Է Եվրոպայի չեմպիոն՝ 21.34 արդյունքով, իսկ 50 մետր բատերֆլայում՝ արծաթե մեդալակիր 22.78 արդյունքով:

**2021**

2021 թվականի մայիսին Բուդապեշտում կայացած Եվրոպայի առաջնությունում Բենջամինը 50 մետր ազատ ոճում նվաճել է արծաթե մեդալ՝ 21,69 վայրկյանում եզրափակիչ լողալով:

## Լավագույն արդյունքներ
* 50 մետր ազատ ոճ - 21.11
* 100 մետր ազատ ոճ - 48.52
* 50 մետր բատերֆլայով - 22.75
* 100 մետր բատերֆլայով - 54.88

## Ծանոթագրություններ

Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Բրիտանացի լողորդներ